Rikunarita-ORG/Wikinium huggingface dataset:
# 雙重意思

「如果我斗膽惜sek3呢個美麗嘅膊頭一啖，你會唔會發嬲？」
「你一惜落去就會知。」
**雙重意思**（粵拼：soeng1 cung4 ji3 si1），又或者叫**櫳語**（粵拼：lung5 jyu5），係講嘢（或者寫嘢）嗰陣嘅一種技巧。雙重意思係指講嘢者特登將句嘢講到有兩個可能嘅意思，而呢兩個意思通常會係

* 意思 A 明顯啲，而且唔會得罪人；
* 意思 B 冇咁明顯，但爆響口講出嚟好大機會會得罪人；

一個人用雙重意思講嘢，用意通常係想唔使將自己個諗法講到咁明，而且佢噉講，亦可以算係「鋪定條後路」，第時可以否認自己曾經講過意思 B。

除此之外亦有可能出現一種情況，就係社會裡邊有某個群體嘅人攞咗主流社會嘅某啲字句，對呢啲字句賦予新意思，用嚟表達一啲淨係佢哋群體內部先聽得明嘅意思。

## 英文嗌法

雙重意思呢個概念源自西洋，喺英文入邊有兩個名。

|  |  |
| --- | --- |
| Double | entendre |
| 形容詞 | 名詞 |
| 雙重 |  |

當中 **entendre**（IPA：/ɑ̃tɑ̃dʀ/）呢隻字詞嚟自 1670 年代嘅法文，意思大致係**意思、理解**。而如果想用本土化啲嘅英文字詞，可以叫

|  |  |
| --- | --- |
| Double | meaning |
| 形容詞 | 名詞 |
| 雙重 | 意思 |

## 主要用法

雙重意思可以有多種用法：

* 求救暗號：隱密嘅遭難訊號；舉個具體例子說明，想像阿明知自己好可能會畀人綁架，於是佢就事先同警察講好，話佢如果身處險境，會用「芝士漢堡」呢隻字詞嚟做求救嘅暗號；冇幾耐之後，阿明發覺自己畀可疑人物跟蹤，於是佢就打電話，同電話另一邊嗰位警察講「我想嗌一個芝士漢堡」—噉樣啲警察就知道要行動，同時跟蹤住阿明嘅賊人唔知「芝士漢堡」係叫警察嚟保護阿明嘅暗號。喺呢個例子當中，個求救暗號有兩個意思—明確嘅意思係指芝士漢堡，而冇咁明確嗰個意思就係阿明同警察事先講好「求救」嘅意思。好似呢種「事先講好用嚟求救」嘅字句，就係所謂嘅求救暗號。
* **虛假安撫**：講嘢嘅人講嗰句嘢，就噉聽落好似冇咩威脅性，但係個隱藏意思查實有威脅性。
例子 1
阿 A：求吓你唔好殺咗我老公呀！你畀佢返嚟我度啦！
阿 B：得，冇問題，我聽日就會將你老公送返去畀你。
第二日，阿 A 收到幾個包裹，分別裝咗佢老公嘅雙手、佢老公隻左腳、佢老公隻右腳同埋佢老公個頭。
例子 2
蒙古大軍：如果你哋即刻投降，我保證你哋一滴血都唔會流！
對方投咗降之後，真係一滴血都冇流—因為蒙古大軍淨係用浸死同吊死等唔見血嘅方法嚟處決佢哋嘅敵人。

等等。

## 文學例子

眾巫婆：「馬克白會做皇帝！冇任何由女人生出嚟嘅人可以傷到佢！」

> 《馬克白》當中嘅巫婆預言：
>
>
> "Be bloody, bold, and resolute. Laugh to scorn
> The power of man, for none of woman born
> Shall harm Macbeth."
> 「做一個染血、大膽同有決心嘅人啦。大笑住噉蔑視
> 人嘅力量啦，因為冇任何由女人生出嚟人
> 可以傷害得到馬克白。」（粵語意譯）

雙重意思一個例子係莎士比亞悲劇作品《馬克白》（Macbeth）。

喺呢齣劇作入邊，主角馬克白原本係一位好出色好受人尊敬嘅蘇格蘭將軍，有一日佢同戰友**班郭**（Banquo）遇到三個巫婆，巫婆作出預言，話馬克白將會成為國王，而班郭唔會做國王，但係佢啲子孫會。及後馬克白將成件事講咗畀佢老婆（馬克白夫人）聽，兩夫妻傾傾吓開始心生野望，竟然暗殺國王。第二朝，效忠國王嘅爵士**馬克德夫**（Macduff）發現國王嘅屍體，經過一輪哄動之後馬克白夫婦趁機會畀馬克白坐上皇位—巫婆嘅預言應驗咗。

馬克白做咗國王，開始懷疑先前嘅戰友會同佢爭皇位，尤其係班郭（因為巫婆預言咗話班郭嘅後代會成為國王），於是佢就派刺客殺死班郭，不過就畀班郭嗰個十幾歲嘅仔**菲里昂斯**（Fleance）走甩咗。馬克白跟住仲變到越嚟越偏執，再去搵巫婆求教，巫婆作出預言，話**冇任何由女人嗰度生出嚟嘅人**可以傷害得到馬克白。馬克白諗咗一陣，認為世上所有人都係由女人嗰度生出嚟嘅，所以個預言表示自己穩如泰山，就繼續佢嘅「大業」，派人去殺馬克德夫嘅家眷。

殺到咁上下，馬克白班敵人終於出手反攻，而帶頭嘅係啱啱得知老婆仔女死咗、滿心悲憤嘅馬克德夫，同時馬克白夫人因為內疚而自殺，完全陷入瘋狂狀態嘅馬克白以為自己係無敵嘅，就親自上陣面對馬克德夫嘅進攻。打打吓，馬克白嘅部隊開始節節敗退，但馬克白依然唔肯認輸，仲一路同馬克德夫單挑一路大大聲講：

「呢個世界上，冇任何由女人嗰度生出嚟嘅人可以傷到我！」
點知馬克德夫答：

「我出世嗰陣... 係唔合時噉畀人由阿媽嘅肚嗰度扯出嚟嘅（指剖腹生仔）。」
馬克白知自己誤解咗巫婆講嘅嘢，但唔肯投降，仲發晒爛渣噉。最後嘅結局係，馬克德夫殺死馬克白，並且斬咗佢個頭落嚟。到咗今日（**今日**係指莎士比亞嗰個時代），蘇格蘭王占士六世就係菲里昂斯嘅後代。巫婆所作嘅預測，由頭到尾都完全準確。

## 睇埋

* 言外之意
* 一詞多意
* 婉曲
* 反話
* 雙關話

## 文獻

引用咗嘅學術文獻或者網頁：

## 註釋

## 外拎

* 電視橋段網：
	+ （英文） 雙重意思
	+ （英文） 求救暗號
	+ （英文） 虛假安撫
	+ （英文） No Man of Woman Born
# 薩丁島

薩丁島支旗
喺意大利嘅位置
**薩丁島**（意大利文：Sardegna），有譯**撒丁島**、**沙甸島**、**沙甸尼亞**，係意大利西南部一個島，亦係僅次於西西里島嘅地中海第二大島，喺法國科西嘉島南面。佢同時係意大利一個大區，首府卡利亞里。薩丁島係著名嘅休閒勝地，好多人會嚟度假。而沙甸魚亦係最初喺薩丁島捕獲而得名。
# 馮內果

| 馮內果 |
| --- |
|  |
| 姓名原文 | Kurt Vonnegut, Jr. |
| 出生日 | 1922年11月11號  |
| 出生地 | 印第安納波利斯  |
| 本名 | Kurt Vonnegut, Jr. |
| 死亡日 | 2007年4月11號  （84歲） |
| 死亡地 | 紐約 (美國)  |
| 死因 | 高墜死  |
| 國籍 | 美國  |
| 母語 | 美國英文  |
| 識嘅語言 | 美國英文  |
| 信奉 | Unitarian Universalism、不可知論、社會主義、和平主義、global citizenship、人文主義、無政府主義、social anarchism  |
| 學位 | 文學碩士、Doctor of Humane Letters  |
| 母校 | 芝加哥大學、康奈爾大學、卡內基梅隆大學、University of Tennessee、Shortridge High School  |
| 職業 | 作家  |
| 風格 | 諷刺、科幻、surreal humour、absurdist literature、postmodern literature、回憶錄、commencement speech  |
| 僱主 | 哈佛大學、芝加哥大學、愛荷華大學、通用電氣、City News Bureau of Chicago  |
| 名作 | Cat's Cradle、Slaughterhouse-Five、Breakfast of Champions  |
| 配偶 | Jane Vonnegut Yarmolinsky、Jill Krementz  |
| 仔女 | Mark Vonnegut、Edith Vonnegut  |
| 亞爸 | Kurt Vonnegut, Sr.  |
| 亞媽 | Edith Vonnegut  |
| 兄弟姊妹 | Bernard Vonnegut  |
| 網站 | www.vonnegut.com |
| [改維基數據] |
| * 睇
* 傾
* 改
 |

**馮內果**（**Kurt Vonnegut**，1922年11月11號—2007年4月11號）係美國作家，憑住後現代主義黑色幽默嘅作品而出名。

## 出面網頁

* 馮內果 馮內果嘅Twitter

* 馮內果喺互聯網電影資料庫嘅資料
* 馮內果喺BIBSYS嘅資料
* P1273 屬性顯示失敗: 搵唔到 P1273 屬性。

/ 馮內果喺加泰圖書館嘅資料
* 馮內果喺西班牙國家圖書館嘅資料
* 馮內果喺以色列國家圖書館嘅資料
* 馮內果喺分面應用主題詞表識別碼嘅資料
* 馮內果喺虛擬國際權威檔案識別碼嘅資料
* 馮內果喺TV.com嘅資料
* 馮內果喺TMDb嘅資料
* 馮內果喺Quora嘅資料
* 馮內果喺Freebase嘅資料
# 驚奇漫畫

驚奇漫畫|  |
| 總部地址 | 美國  |

**驚奇漫畫**（**Marvel Comics**）係美國一間漫畫公司，該公司是迪士尼的子公司，1939年成立。佢炮製出嚟人物多數都係超級英雄，好似蜘蛛俠、雷神奇俠咁。而主線故事係發生喺一個叫Earth-616嘅驚奇宇宙。除咗Earth-616之外，重有好多「平行宇宙」，例如喪屍宇宙係Earth-2149。

雖然人物可能唔夠DC漫畫嘅人物咁勁，好似超人，但驚奇漫畫都係寫實過DC漫畫。

## 旗下嘅出名人物

* 蜘蛛俠
* 雷神奇俠
* Ghost Rider
* 變形俠醫
* 美國隊長
* 狼人
* 神奇四俠
* 夜魔俠
* 鐵甲奇俠
# MTV

MTV
**MTV**，全名**音樂電視**（**Music Television**），係美國一間電視台頻道，1981年開台，而家佢係派拉蒙環球旗下嘅電視頻道(而家嘅國際版節目版權同授權係由派拉蒙環球經銷集團-Paramount Global Distribution Group擁有）。佢專門播音樂短片。
# 維珍集團

維珍集團
Virgin Group Ltd.|  |
| 類型 | 私人公司、控股公司 |
| 開檔 | 1970年（1989年公司註冊） |
| 創辦人 | 理察·布蘭森 |
| 總部地址 |  英國倫敦 |
| 業務地區 | 環球 |
| 緊要人物 | 理察·布蘭森（主席） David Baxby（Co-CEO） Josh Bayliss（Co-CEO） |
| 產業 | 綜合企業 |
| 產品 | 銀行 飲品 航空運輸 鐵路運輸 電子遊戲 消費電子產品 金融服務 電影製作 互聯網 有線電視 音樂 電台 圖書 化妝品 珠寶 家用產品 零售 手提電話 民用太空飛行 |
| 年營業額 | 213億美元（2011年） |
| 員工人數 | 約50,000人 |
| 網址 | www.virgin.com |

**維珍集團**（Virgin Group）係英國多間用維珍做牌子名嘅企業所組成嘅集團，由英國商人理察·布蘭森（Richard Branson）創辦。集團業務範圍包括旅遊、航空、娛樂業等。

理察·布蘭森對維珍牌子擁有控制權，但其中屬下機構嘅組成就各有唔同而且幾複雜。每間維珍集團旗下嘅公司都係獨立經營，部份由理察·布蘭森全資擁有，但其他就只有一部份股權。佢亦有將牌子授權畀購買佢旗下公司部門嘅機構，例如維珍電台（今日蘇格蘭傳媒一部份）同維珍音樂（今日EMI一部份），亦有一啲些例外，全部原本均屬維珍全資附屬公司。

要理解維珍集團嘅結構，可以將理察·布蘭森理解為風險基金投資者，為旗下所有投資用同一個牌子名。

## 維珍品牌 (由唔同股東擁有)

* 維珍行動（Virgin Active） - 分布嚮南非、意大利同英國嘅健康俱樂部連鎖
* 維珍美國航空（Virgin America） - 2006年喺美國成立嘅低價國內航線
* 維珍航空（Virgin Atlantic Airways） - 基於倫敦希思路機場嘅國際航空公司
* 維珍澳洲航空 (Virgin Australia) - 澳洲航空公司
* 維珍氣球航線（Virgin Balloon Flights） - 熱氣球運營商
* 維珍薩摩亞航空（Polynesian Blue） - 薩摩亞國際航線
* 維珍出版（Virgin Books） - 書籍出版、零售、發行業務
* 維珍婚禮（Virgin Brides） - 喺曼徹斯特設立嘅婚禮用品店
* 維珍汽車（Virgin Cars） - 英國廉價汽車銷售商
* 維珍電影（Virgin Cinema） - 已停業
* 維珍化妝品（Virgin Cosmetics） - 專門喺網上或店鋪銷售Virgin Vie牌化妝品
* 維珍數碼（Virgin Digital） - 網上數碼音樂銷售業務
* 維珍飲料（Virgin Drinks） - 生產包括「維珍可樂」在內嘅汽水飲品
* 維珍電器（Virgin Electronics） - 原先為「維珍脈衝公司」，主要銷售日用電器
* 維珍體驗日（Virgin Experience Days） - 組織各種公司或消費者體驗活動
* 維珍特快（Virgin Express） - 廉價歐洲航線
* 維珍銀河（Virgin Galactic） - 太空旅遊運營商
* 維珍遊戲（Virgin Games） - 網上遊戲及賭博業務
* 維珍假日（Virgin Holidays） - 英國旅遊中介
* 維珍互動（Virgin Interactive） - 遊戲發行商（1998年將西木工作室賣畀美商藝電）
* 維珍珠寶（Virgin Jewellery） - 珠寶裝飾銷售
* 維珍限量版（Virgin Limited Edition） - 高級酒店業務
* 維珍單車（Virgin Limobike） - 位於倫敦嘅單車服務
* 維珍房車（Virgin Limousines）- 喺三藩市及北加利福尼亞營運嘅客車服務業務
* 維珍網絡（Virgin Media） - 網絡，手機，電視
* 維珍大賣場（Virgin Megastores） - 喺主要街道及網絡銷售CD、DVD同遊戲嘅業務
* 維珍移動（Virgin Mobile） - 流動電話網絡供應商
* 維珍理財（Virgin Money） - 財經服務
* 維珍信用卡（Virgin Credit Card）
* 維珍尼日利亞（Virgin Nigeria） - 喺尼日利亞營運嘅國際同國內航線
* 維珍遊戲（Virgin Play） - 位於西班牙嘅遊戲發行商
* 維珍電台（Virgin Radio） - 主要業務喺英國，另延伸至法國及亞洲地區
* 維珍唱片（Virgin Records） - 隸屬於百代唱片
* 維珍溫泉（Virgin Spa） - 化妝品零售店
* 維珍鐵路（Virgin Trains） - 主要運營喺英國境內
* 維珍聯合（Virgin Unite） - 慈善機構
* 維珍服飾（Virgin Ware） - 服飾品牌
* 維珍酒（Virgin Wines）
* Virgin.net - 互聯網業務，現隸屬於NTL公司
* V2唱片（V2 Records） - 獨立唱片公司
* V盛會（V Festival） - 主要喺英國舉辦嘅音樂盛會
* The Trainline.com - 網上火車票訂購服務
* 藍天假日（Blue Holidays） - 旅遊仲介

## 參考

## 出面網頁

* 維珍集團官方網站
* virginbrand.com 維珍集團非官方blog
# 少年PI的奇幻漂流

電影海報
《**少年PI的奇幻漂流**》（英文：**Life of Pi**）係一部2012年嘅美國電影，由李安執導，Suraj Sharma、Irrfan Khan、Tabu、Rafe Spall、Gérard Depardieu主演。

## 演員表

* Suraj Sharma 飾 Pi

## 出面網頁

* 《少年PI的奇幻漂流》喺互聯網電影資料庫嘅資料（英文）
# 華納兄弟探索

華納兄弟探索公司
Warner Bros. Discovery, Inc.|  |
| 類型 | 上市公司 |
| 股票代號 | * 納斯達克：WBD
* S&P 500成分股
 |
| 前身 | * 華納媒體
 |
| 總部地址 | 公園大道南230號、紐約、美國 |
| 業務地區 | 全球 |
| 產業 | * 大眾傳媒
* 娛樂
 |
| 產品 | 電影、電視、音樂、遊戲、漫畫、門戶網站 |
| 主要部門 | * Warner Bros. Discovery US Networks Group
* Warner Bros. Discovery Sports
* Warner Bros. Discovery Global Streaming & Interactive Entertainment
* Warner Bros. Discovery International
 |
| 子公司 | * 華納兄弟
* 家庭票房
* CNN(有線新聞網)全球
* DC娛樂
* All3Media （同Liberty Global）
* Motor Trend Group （同Source Interlink）
* Eurosport
* Play Sports Group
 |
| 網址 | wbd.com |

華納兄弟探索(Warner Brothers Discovery，WBD)係一家美國跨國大眾傳媒同娛樂集團。 佢係喺AT&T分拆嘅華納媒體並於2022年4月8日與探索公司合併之後成立嘅。

## 參考

## 出面網頁

* 華納兄弟探索嘅官方網站
# 霍士廣播公司

霍士廣播公司
Fox Broadcasting Company|  |
| 舊名 | FBC（1986年－1987年） |
| 類型 | 地面電視 |
| 創辦人 | 魯珀特梅鐸 Barry Diller |
| 總部地址 | 1211 Avenue of the Americas  |
| 緊要人物 | Charlie Collier（董事長兼CEO） |
| 母公司 | 霍士公司 |
| 網址 | www.fox.com |

**霍士廣播公司**（粵拼：fok3 si6 gwong2 bo3 gung1 si1，英文：**Fox Broadcasting Company**；簡稱：**Fox**）係美國一間商業地面電視聯播網，佢嘅總部喺美國紐約，1986年10月9號魯珀特梅鐸同Barry Diller創立。霍士廣播公司呢個名係嚟自二十世紀霍士電影公司。

## 拎

* 霍士廣播公司嘅官方網站
* 霍士廣播公司嘅Facebook頁

* 霍士廣播公司嘅Instagram頁
* 霍士廣播公司嘅Twitter
* YouTube上面嘅Fox News嘅頻道
# 二十世紀工作室

二十世紀霍士門口
**二十世紀工作室**（**20th Century Studios**），以前叫**二十世紀霍士**（**20th Century Fox**），係美國一間製作電影同電視節目發行/製作嘅公司，1935年成立，總部喺加州洛杉磯比華利山。1985年，由新聞公司擁有。2013年由21世紀霍士擁有。2019年3月，迪士尼收購21世紀霍士。2020年1月改成而家個名。

## 出面網頁

* 二十世紀工作室嘅官方網站
# 迪士尼世界

迪士尼世界|  |
| 迪士尼世界嘅四大主題公園： 神奇王國（左上）、明日世界（右上） 動物王國（左下）、荷里活工作室（右下）

---

 |
| 開檔 | 1971年10月1號 (1971-10-01) |
| 總部地址 |  美國 佛羅里達州 |
| 緊要人物 | * Jeff Vahle (主席)
* Jason Kirk (主題公園副主席)
* Maribeth Bisienere (酒店副主席)
 |
| 產業 | 娛樂、服務 |
| 員工人數 | 77,000+ |
| 母公司 | 迪士尼 |
| 網址 | disneyworld.com |

**迪士尼世界** （英文：**Disney World**），全名係**和路迪士尼世界度假村**（英文：**Walt Disney World Resort**）係一個喺美國佛羅里達州嘅主題公園系列，距離奧蘭多大概20英里（32公里）。個主題公園屬於迪士尼旗下，最先喺1971年開門，到依家覆蓋嘅範圍超過25,000英畝（100平方公里），其中一半係已經開發咗。成個迪士尼世界入面，總共有4個主題公園、2個水上樂園、19間酒店、4個哥爾夫球場、同埋唔同嘅商場同餐廳嘅地方。

## 歷史

喺1955年，迪士尼喺加州安納翰開咗第一個迪士尼樂園。到60年代，和路迪士尼想喺佛羅里達州開多個公園，因為加州嗰個冇乜擴展嘅空間。其中，迪士尼想創立一個「明日世界實驗原型社區」（英文：Experimental Prototype Community of Tomorrow；簡稱 EPCOT），嚟做一個規劃城市嘅實驗。不過，迪士尼喺1966年就過咗身，當時仲喺計劃階段。喺佢死咗之後，間公司唔肯定應唔應該繼續呢個計劃；雖然佢阿哥（萊迪士尼）好要求繼續佢細佬死前嘅願望，不過到1967年開始起嘅時候，都係起返一個正常嘅主題公園，冇實現到呢個規劃城嘅概念。喺1971年，神奇王國起好同開門，跟住到1982年開埋EPCOT；1989年開荷里活工作室，最後喺1998年開動物王國。

## 影響

喺2018年，迪士尼世界城為咗全世界最受歡迎嘅旅遊勝地，每年有超過5,800萬人參觀。佢亦都係美國最大嘅僱主，亦係迪士尼公司同埋美國文化舉世聞名嘅象徵。

## 參考
# 高飛 (迪士尼角色)

| 高飛 |
| --- |
|  |
| 姓名原文 | Goofy |
| 本名 | Dippy Dawg、George G. Geef、G. G. Goof、Goofus D. Dawg |
| 仔女 | Max Goof  |
| [改維基數據] |
| * 睇
* 傾
* 改
 |

**高飛**（英文：**Goofy**）係迪士尼動畫角色，係一隻狗，喺1932年5月25號米奇老鼠動畫《*Mickey's Revue*》首次出現，嗰時係叫**Dippy Dawg**。
# 2014年

|  |  |
| --- | --- |
| **世紀：** | 20世紀 **21世紀** 22世紀 |
| **年代：** | 1980年代 1990年代 2000年代 **2010年代** 2020年代 2030年代 2040年代 |
| **年：** | 2009年 2010年 2011年 2012年 2013年 **2014年** 2015年 2016年 2017年 2018年 2019年 |
| **干支年：** | 1月1號到1月30號係癸巳年（蛇年） 1月31號開始係**甲午年**（**馬年**） |
| **年號：** | 民國一百三年 |

**2014年**係平年，元旦係禮拜三。

## 其他紀年

* 中國
	+ 中華民國：民國一百〇三年
* 朝鮮半島
	+ 朝鮮民主主義人民共和國：主體一百〇三年
* 日本
	+ 皇紀：2674年
	+ 平成二十六年
* 佛曆：2556年10月1號~2557年10月11號
* 回曆：1435年2月28號~1436年3月9號
* 猶太曆：5774年4月29號~5775年4月9號

## 大件事

* 克里米亞危機。
* 伊拉克北部內戰。
* 李克強反貪。

### 1月

* 1月1號：拉脫維亞加入歐元區。
* 1月13號：凱里爆炸案。
* 1月13號到1月26號：2014年澳洲網球公開賽，李娜同埋史坦華連卡分別首次成為女單同埋男單冠軍。

### 2月

* 2月7號至2月23號：索契舉行2014年冬季奧林匹克運動會。

### 3月

* 3月1號：昆明火車站恐怖襲擊。
* 3月4號：廣州地鐵5號線人踩人事件。
* 3月8號：馬來西亞航空370號班機失事。
* 3月18號：臺灣開始爆發太陽花革命。
* 3月21號：俄羅斯正式併吞克里米亞。
* 3月28號：香港嘅新晚報 (免費報)宣佈即日起停刊。

### 4月

* 4月16號：世越號海難。
* 4月23號：馬尼拉市長埃斯特拉達、市議員洪英鐘同埋菲律賓總統府內閣部長阿爾門德拉斯喺香港就馬尼拉人質事件代表菲律賓政府向受害者同家屬「致以最悲痛嘅歉意同埋至誠嘅慰問，並對渠哋蒙受嘅痛苦表達最誠摯嘅哀悼」。

### 5月

* 5月6號：廣州火車站恐怖襲擊。
* 5月9號：2014年莫斯科勝利日閱兵。
* 5月21號：臺北捷運發生亂斬人案。

### 6月

* 6月12號至7月13號：巴西舉行2014年FIFA世界盃。
	+ 7月8號：FIFA世界盃其中一場準決賽，巴西足球代表隊畀作客嘅德國足球代表隊大炒1:7，是為明尼路之痛。
* 6月22號至6月29號：6.22民間全民投票。
* 6月30號：中國共產黨中央政治局開除原中央政治局委員兼中央軍委副主席徐才厚黨籍，移交司法機關。

### 7月

* 7月2號：學聯同學民思潮鼓動預演佔中。
* 7月9號：印尼舉行第三屆總統選舉。
* 7月15號：廣州巴士縱火案。
* 7月17號：馬來西亞航空17號班機失事。
* 7月31號：高雄石油氣爆炸。

### 8月

* 8月9號：美國發生米高布朗槍殺案。
* 8月16號至8月28號：南京舉行2014年夏季青年奧林匹克運動會。
* 8月17號：保普選反佔中大遊行。
* 8月31號：澳門舉行第四屆行政長官選舉，崔世安連任。
* 8月31號：中華人民共和國全國人民代表大會常務委員會對香港2017年政改方案決定咗相關框架。

### 9月

* 9月18號：蘇格蘭獨立公投，統派以五成五嘅票擊敗獨立派，蘇格蘭留喺英國。
* 9月19號至10月4號：大韓民國舉行2014年亞洲運動會。
* 9月28號：讓愛與和平佔領中環→雨遮革命。

### 11月

* 11月29號：2014年中華民國地方公職人員選舉。

### 12月

* 12月5號：中國共產黨中央政治局開除原中央政治局常委兼中央政法委書記周永康黨籍，移交司法機關。
* 12月14號：日本舉行第47屆眾議院議員總選舉。
* 12月15號：悉尼發生人質危機。
* 12月28號：印尼亞洲航空8501號班機失事。
* 12月28號：港鐵港島綫　西延，堅尼地城及香港大學站通車。
* 12月31號：上海發生人踩人事故。

## 響呢年出世嘅人

## 響呢年死嘅人

## 節慶、風俗習慣
# 古龍 (德國)

| 古龍 Köln、Kölle  |
| --- |
|  |
|

|  |  |
| --- | --- |
|  **旗幟** |  **圖章** |
|  **徽章** |

 |
|  |
| 國家 |  德國 |
| 政府 |
|  • 阿頭 | Torsten Burmester  |
| 面積 |
|  • 總計 | 405.01 平方公里（156.38 平方英里） |
| 人口（2023年12月31號） |
|  • 總計 | 1,087,353 |
|  • 密度 | 2,700/平方公里（7,000/平方英里） |
| 郵政號碼 | 51149、50667、50668、50670、50672、50674、50677、50676、50678、50679、50765、50767、50733、50735、50737、50739、50823、50825、50827、50829、50833、50858、50859、50931、50935、50937、50939、50968、50969、50996、50997、50999、51061、51063、51065、51067、51069、51103、51105、51107、51109、51143、51145、51147 |
| 電話字頭 | 221、2232、2233、2234、2236、2203 |
| 網站 | www.stadt-koeln.de |
| 古龍嘅地圖 |

古龍夜景
**古龍**（德文：**Köln**、英文：**Cologne**，又譯**科隆**）係德國人口第四多城市，2008年有超過九十九萬人住，北威州最大城市，德國內陸重要港口，亦係德國其中一個好舊嘅城市，有二千年史。
# 東歐

**東歐**即係歐洲東部，相對於西歐而言。有時重會同南歐、北歐同中歐比對，所以邊啲地方係東歐，唔同時代有唔同解釋，唔同人有唔同分法。

一般嚟講，夾埋中歐同南歐來睇，東歐有白俄羅斯、愛沙尼亞、拉脫維亞、立陶宛同埋烏克蘭，有時亦包埋俄國。冷戰時期由共產政權統治嘅波蘭、捷克、斯洛伐克、匈牙利、東德等國有時亦會計入東歐。
# 11月1號

**11月1號**係公曆年嘅第305日（閏年第306日），離年尾重有60日。

|  |
| --- |
| 呢幾年嘅今日 |
| 2025年 |
| 2024年 |
| 2023年 |
| 2022年 |

## 大件事

* 1512年：意大利文藝復興畫家米高安哲羅喺西斯丁禮拜堂畫好頂壁畫《創世紀》。
* 1520年：葡萄牙航海探險家麥哲倫支船隊經麥哲倫海峽由大西洋駛去太平洋。
* 1755年：葡萄牙里斯本附近嘅海底地震重引起海嘯，葡萄牙同摩洛哥死咗最少六萬人。
* 1927年：廣州工人遊行示威，要求釋放七·一五被捕工人。
* 1928年：國民政府成立中央銀行，宋子文出任首任總裁。
* 1928年：土耳其總統凱末爾實施土耳其字母改革，用而家29個字母取代奧斯曼帝國時期嘅奧斯曼土耳其語字母。
* 1945年：澳洲加入聯合國。
* 1952年：美國喺安尼威杜克群島試爆世界第一個氫彈Ivy Mike。
* 1973年：香港警務處警司韓德貪污罪名成立，判監一年。控罪指佢响1971年5月至1973年2月期間，維持一段「高過佢官職收入所能負擔嘅生活」。韓德不服判決上訴到英國樞密院，但係被駁回。
* 1974年：Hello Kitty公仔問世。
* 1983年：幾名醉酒嘅駐港英軍大鬧香港市區。
* 1986年：香港壁球中心開張。
* 1991年：中國國務院新聞辦公室發表《中國的人權狀況》白皮書。
* 2001年：美國參議院大樓清除炭疽。
* 2017年：日本國會參眾兩院選內閣總理大臣（首相），自由民主黨總裁安倍晉三再次當選，做咗第98任日本首相。
* 2018年：南、北韓根據9月簽嘅軍事協議，呢日起停止陸、海、空一切敵對軍事行為。
* 2019年：馬里東北部接近尼日爾邊境一個軍事哨站遇襲，54死，軍車等物資被毀同被劫走。伊拉克和黎凡特伊斯蘭國承認責任。（en:2019 Indelimane attack）
* 2020年：大阪市廢除公投，50.63%反對廢除大阪市。
* 2024年：塞爾維亞諾維薩德火車站簷篷倒冧，15死2傷。

## 響呢日出世嘅人

* 1623年：朱由榔，南明皇帝（1662年死）
* 1661年：大王太子路易，法王路易十四大仔（1711年死）
* 1762年：史賓沙波斯富，英國首相（1812年死）
* 1838年：凱珠嘉措，達賴喇嘛（1856年死）
* 1931年：菊池俊輔，日本作曲家（2021年死）
* 1935年：愛德華薩伊德，國際文學理論家同批評家（2003年死）
* 1936年：龜井靜香，日本政治人
* 1944年：拉菲克·哈里里，黎巴嫩總理（2005年死）
* 1945年：基拔圖布拉加，巴西編劇（2021年死）
* 1945年：阮兆輝，香港粵劇演員
* 1946年：李家鼎，香港藝人
* 1946年：清水侑子，日本設計師，設計出Hello Kitty
* 1947年：占·史坦曼，美國音樂人（2021年死）
* 1949年：David Foster，加拿大音樂家、作曲家、編曲人、音樂製作人同唱片策劃
* 1950年：李龍基，香港歌手同演員
* 1951年：靭地利波蘭，俄羅斯數學家
* 1951年：謝雪心，香港藝人，原名陳孔令馥
* 1953年：羅致光，香港政府勞工及福利局局長，做過香港立法會議員
* 1958年：查理卡夫曼，美國編劇、監製同導演
* 1959年：安奭奐，南韓演員
* 1960年：添曲，蘋果公司行政總裁
* 1960年：甘乃威，香港立法會同區議會議員
* 1962年：吳良榮，香港演員
* 1963年：曉士，威爾斯足球員
* 1964年：蔡麗貞，香港童星
* 1965年：袁鳳瑛，香港歌手
* 1966年：侯俊偉，英國外交同聯邦事務大臣
* 1967年：洪敬堯，臺灣音樂製作人
* 1971年：麥美娟，香港政府民政及青年事務局局長，做過香港立法會同區議會議員
* 1972年：東妮歌莉蒂，澳洲演員
* 1972年：矢薙直樹，日本配音員
* 1973年：艾絲維亞·莉·巴山，印度演員、世界小姐冠軍
* 1973年：上野優作，日本足球員
* 1973年：楊丹，中國天氣主播
* 1977年：池內友彥，日本足球員
* 1981年：吳坪楓，中國足球員
* 1984年：米路斯卡拉錫，塞爾維亞足球員
* 1984年：劉秉賓，香港藝人
* 1984年：李創偉，香港模特兒同舞蹈員
* 1985年：干露露，中國演員同模特兒
* 1986年：葉文斌，香港區議員
* 1987年：有吉佐織，日本足球員
* 1988年：新井章太，日本足球員
* 1988年：陳俞霏，香港歌手，組合MISSY成員，原名陳藝之
* 1988年：福原愛，日本乒乓波運動員
* 1988年：林雨宣，臺灣歌手，原名林映彤
* 1988年：田中將大，日本棒球員
* 1989年：周殷廷，香港歌手
* 1989年：申容財，南韓歌手
* 1990年：季蘋蘋，香港主持人同演員
* 1991年：江鈺源，中國體操運動員
* 1994年：黎寬怡，香港無綫電視藝員，外號貓仔
* 1994年：甲斐健太郎，日本足球員
* 1995年：Nick D'Aloisio，英國程式設計員
* 1996年：吳冰，香港YouTuber同演員
* 1997年：吉田伊吹，日本足球員
* 1998年：陳樂頤，香港歌手
* 1998年：森下怜哉，日本足球員
* 2000年：文凱婷，香港歌手
* 2001年：鄭禧年，香港新聞從業員
* 2004年：梁芷菁，香港歌手
* 西田雅一，日本配音員

## 響呢日死嘅人

* 530年：爾朱榮，北魏權臣
* 680年：文成公主，大唐公主
* 1322年：答己，大元皇室
* 1388年：脫古思帖木兒，北元末代皇帝
* 1700年：卡洛斯二世，西班牙君主
* 1894年：亞歷山大三世 (俄羅斯)，俄羅斯帝國皇帝
* 1903年：蒙森，德國學者同作家，諾貝爾文學獎得主
* 1947年：麥花臣 (香港基督教青年會)，香港基督教青年會（YMCA）總幹事
* 1952年：池內宏，日本史學家
* 1955年：卡耐基，美國人際關係學大師
* 1968年：佐治奧斯·帕潘德里歐，希臘總理
* 1972年：艾茲拉龐德，美國詩人
* 1987年：亨尼·李華亦，加拿大政治人，記者出身
* 1987年：柳在夏，南韓歌手
* 2003年：吉村大志郎，日本足球員
* 2005年：馬鶴凌，台灣政治人、馬英九老頭
* 2008年：陳任，香港唱片騎師
* 2012年：陳祖德，中國圍棋手
* 2014年：伊斯干達伊斯邁，星加坡音樂人
* 2018年：梁家良，中國政治人物
* 2018年：吳覺遲，中國書法家

## 節慶、風俗習慣

* 諸聖日

## 出面網頁

* 11月1日\_历史上的今天，在线查询网 （簡體中文）
* BBC ON THIS DAY | 1，英國廣播公司 （英文）
* On This Day，紐約時報 （英文）
# 公家領域

公家領域標誌
**公家領域**（英文：**Public domain**，**PD**），又叫**公有領域**、**公用領域**，係指作品嘅版權已經去咗公家度，任何人都可以自由同免費去用。作者可以主動將版權放出去公家領域，其他人亦可以等作者死咗若干年之後（視乎唔同地方版權法），版權就會自動放出去公家領域。
# 緬尼吐巴

緬尼吐巴喺加拿大嘅位置
**緬尼吐巴**（Manitoba，英文發音：/ˌmænəˈtoʊbə/ ），或者叫**緬尼托巴省**，**曼尼托巴**，簡稱叫**緬省**或者**曼省**，係加拿大一省，首府兼省內人口最多城市係溫尼伯（人口1,026,241），佢東北郊嘅溫尼伯湖係加拿大境內第五大湖。

緬尼吐巴原本係英屬西北地方嘅一部份，喺1870年自西北地方劃分而出並以一個獨立省嘅地位加入聯邦。緬尼吐巴原本最早係1670年建立嘅哈得遜灣公司嘅一部分，19世紀末至20世紀初，開始有大批移民嚟到定居。

緬尼吐巴嘅標誌係一隻水牛（bison），野生水牛曾一度主宰呢個省境內嘅草原地帶。今日嘅緬尼吐巴係以農業同畜牧業為主，其與西邊嘅亞伯達同沙斯加芝灣兩省，經常被合稱為「草原三省」，係加國最重要嘅糧穀倉地帶。
# 10月15號

**10月15號**係公曆年嘅第288日（閏年第289日），離年尾重有77日。

|  |
| --- |
| 呢幾年嘅今日 |
| 2025年 |
| 2024年 |
| 2023年 |
| 2022年 |

## 大件事

* 1582年：額我畧曆開始被使用（上一日係10月4號）。
* 1940年：由差利自導自演、諷刺希特拉嘅電影《大獨裁者》上映。
* 1964年：阿列克謝·柯西金上任蘇聯部長會議主席。
* 1983年：香港財政司彭勵治頒布聯繫匯率定位，將港幣同美元嘅匯率定為1比7.8。
* 1984年：江南案。
* 2003年：中國太空船神舟五號載住太空人楊利偉喺酒泉衛星發射中心發射升空，係中國太空計劃嘅頭一次載人太空任務。
* 2005年：世界海拔最高嘅青藏鐵路全線貫通慶祝大會喺拉薩舉行。2006年7月1號投入試運，結束西藏冇鐵路嘅歷史。
* 2007年：上海證券交易所綜合股價指數（上證綜合指數）突破6,000點。
* 2013年：2013 Bohol earthquake，222死，976傷，8失蹤。
* 2013年：民主進步黨提出對中華民國行政院院長江宜樺嘅不信任案以45票贊成、67票反對被否決。
* 2013年：末代東亞運動會喺中國天津閉幕。2019年轉型為東亞青年運動會。
* 2016年：第2次澎湖縣開放賭場公投，反賭方贏出。
* 2017年：第27屆奧地利國民議會選舉。
* 2017年：第18屆下薩克森州議會選舉。
* 2019年（美國東部時間）：美國眾議院以口頭表決方式通過《香港人權與民主法案》，提交至美國參議院審議。
* 2021年：意大利航空嘅營運同資產轉移去ITA航空。
* 2021年：英國保守黨嘅下議院議員顏敏時被刺殺，25歲疑兇被捕。

## 響呢日出世嘅人

* 前70年：維吉爾，古羅馬詩人（前19年死）
* 1218年：旭烈兀，伊兒汗國開國可汗（1265年死）
* 1265年：鐵穆耳，大元皇帝（1307年死）
* 1466年：李之芳 (朝鮮)，大朝鮮國軍人（1537年死）
* 1608年：埃萬傑利斯塔‧托里切利，意大利數學家同物理學家（1647年死）
* 1795年：腓特烈威廉四世，普魯士王（1861年死）
* 1814年：萊蒙托夫，俄羅斯帝國作家（1841年死）
* 1829年：阿薩夫賀，美國天文學家（1907年死）
* 1844年：弗德里希·尼采，德國哲學家（1900年死）
* 1878年：保羅·雷諾，法國總理（1966年死）
* 1889年：高本漢，瑞典漢學家（1978年死）
* 1891年：莫桂蘭，黃飛鴻老婆（1982年死）
* 1911年：王廷歆，香港生意人（2010年死）
* 1913年：習仲勲，中共元老（2002年死）
* 1914年：穆罕默德·查希爾·沙阿，阿富汗末代國王（2007年死）
* 1920年：馬里奧·普佐，美國小說作家同編劇（1999年死）
* 1926年：福柯，法國哲學家同史學家（1984年死）
* 1931年：阿杜卡蘭，印度總統，外號印度「飛彈之父」（2015年死）
* 1935年：蜷川幸雄，日本舞台劇導演（2016年死）
* 1936年：劉皇發，新界鄉議局主席、香港立法會議員、屯門區議會主席（2017年死）
* 1943年：席慕蓉，臺灣詩人同畫家，蒙古族人名穆倫·席連勃
* 1946年：鄧育昆，臺灣編劇（2011年死）
* 1949年：Jürgen Buchheister，德國政治人
* 1949年：譚雅·羅拔絲，美國演員（2021年死）
* 1950年：伊藤和晃，日本配音員，原名伊藤博
* 1952年：林毅夫，臺灣經濟學家，原名林正義
* 1954年：李秀恒，香港生意人（2024年死）
* 1957年：謝展寰，香港政府環境及生態局長
* 1961年：牛佬，香港漫畫家，原名文啟明
* 1964年：陳家傳，中國電視主持人同播音員，又名長嘯
* 1968年：迪甘斯，法國足球員同足球領隊
* 1970年：朴東彬，南韓演員
* 1971年：安迪·高爾，英倫足球員
* 1971年：尼高高華，克羅地亞足球員
* 1971年：萬曉利，中國歌手
* 1972年：柳本啓成，日本足球員
* 1973年：任葆琳，香港模特兒、演員同區議員
* 1974年：勝生真沙子，日本配音員，原名塩野雅子
* 1974年：林志穎，臺灣藝人
* 1975年：許淑華 (1975年出世)，臺灣南投縣長
* 1977年：查斯古特，法國足球員
* 1980年：唐素琪，香港歌手同模特兒
* 1981年：郭晶晶，中國跳水運動員
* 1981年：迪文泰娃，俄羅斯網球員
* 1982年：嚴藝丹，中國歌手、演員、音樂製作人、作詞人同作曲家
* 1983年：般奴冼拿，巴西一級方程式賽車手
* 1983年：鄧麗欣，香港歌手同演員
* 1984年：周天衡，香港結他手，組合ONE PROMISE成員
* 1984年：海陸，中國演員
* 1986年：藤井大輔，日本足球員
* 1986年：東海 (藝人)，南韓歌手，組合Super Junior成員，原名李東海
* 1987年：梁雅琳，香港KOL
* 1987年：喬任梁，中國歌手同演員（2016年死）
* 1987年：阪口夢穗，日本足球員
* 1988年：奧斯爾，德國足球員
* 1990年：菅澤優衣香，日本足球員
* 1991年：椎名伸志，日本足球員
* 1992年：阿神 (YouTuber)，臺灣網絡紅人
* 1992年：石天欣，香港藝人
* 1993年：白秀敏，南韓演員
* 1993年：蓮沼翔太，日本足球員
* 1994年：晏辰逸，嚟自俄羅斯嘅香港藝人
* 1994年：羅曼菲，香港模特兒，原名羅翠雯
* 1995年：上村周平，日本足球員
* 1996年：郭梓浩，香港藝人
* 1997年：盧思睿，香港藝人，外號「翻版袁偉豪」
* 1998年：針谷岳晃，日本足球員
* 1998年：孟美岐，中國歌手，組合宇宙少女成員
* 2001年：韓成敏，南韓模特兒同演員
* 2001年：梁梓豪，香港童星
* 2005年：丹麥王儲基斯頓，丹麥王室
* 2008年：李樂天，香港藝人
* 黃詩雅，香港藝人

## 響呢日死嘅人

* 1389年：伍朋六世（烏爾巴諾六世），羅馬天主教教宗
* 1914年：J. E. 烏里布魯，阿根廷總統
* 1918年：賽巴巴，印度聖人
* 1946年：戈林，納粹德國軍人、政治人
* 1964年：阮文追，越南刺客
* 1969年：عبد الرشيد علي شارماركي，索馬里總理同總統
* 1984年：劉宜良，美國作家，筆名「江南」
* 1986年：Jacqueline Roque，畫家畢加索第二任老婆
* 1987年：湯瑪士·桑卡拉，布基納法索頭一任總統，外號「非洲嘅哲古華拉」
* 1990年：俞平伯，中國詩人
* 1993年：余綺霞，香港演員同司儀，香港小姐競選季軍
* 2007年：錢似鶯，中國武打演員
* 2008年：王永慶，臺灣企業家，創辦台塑集團
* 2012年：施漢諾，柬埔寨太皇、前國王
* 2017年：任嬌，中國演員
* 2018年：保羅亞倫，美國發明家、投資者同慈善家，創辦微軟
* 2019年：殷文琦，臺灣作曲家
* 2021年：顏敏時，英國下議院議員

## 節慶、風俗習慣

* 全球洗手日
* 國際盲人日
* 國際農村婦女日

## 出面網頁

* 10月15日\_历史上的今天，在线查询网 （簡體中文）
* BBC ON THIS DAY | 15，英國廣播公司 （英文）
* On This Day，紐約時報 （英文）
# 平年

**平年**係指冇閏日嘅年份，相對於有補返日數嘅閏年。響西暦額我畧曆，平年有365日，即係52個禮拜零1日，而每400年有303個平年。簡單啲來講，即係個年份俾唔到4除，就係平年。 （但係如果年份係100嘅倍數，就要俾400除得盡，係閏年，否則係平年。所以1800年、1900年、2100年、2200年、2300年都係平年，而2000年、2400年，就係閏年）。

## 睇埋

* 閏年
# 倡議行動

巴黎公社設路障
示威
**倡議行動**，用種種行動達到倡議目標，目的令社會更好。無論推動定阻撓，指使定干預，總之見到改變，就要行動。可以促進，可以抗拒。改變指改革，可以社會上、政治上、經濟上，又或者環境上。

倡議行動有好多唔同名，如**倡議**，如**行動主義**，如**活動主義**、**活躍主義**、**積極行動主義**、**直接行動**等等。以往倡議行動會用喺左翼身上，所以有**激進主義**之稱。然而依家右翼亦都冠名倡議行動，例如抵抗左翼某啲變革。

而形式就非常之多。社區入便建立授權，寫信畀報紙，向民選官員請願，參與政治運動，優先幫趁某啲商家，抵制某啲商家，以及示威，好似集會、街頭遊行、罷工、靜坐、絕食等。

日常倡議行動同樣各式各樣，例如藝術行動，用藝術創作。又如侵入電腦行動，侵入人家電腦。又簡單如經濟行動，揀自己使錢方式。就好似有商家對工人唔好，就唔買佢啲貨。要有大影響，就要集體行動，協調眾人抗議。若果行動有目的，有組織，又持續而行，咁就變成社會運動。

## 攷
# 10月7號

**10月7號**係公曆年嘅第280日（閏年第281日），離年尾重有85日。

|  |
| --- |
| 呢幾年嘅今日 |
| 2025年 |
| 2024年 |
| 2023年 |
| 2022年 |

## 大件事

* 1769年：英國探險家占士曲船長去到紐西蘭。
* 1806年：英國發明家拉爾夫喺倫敦攞到過底紙專利。
* 1840年：荷蘭王威廉一世將王位傳畀亞仔威廉二世。
* 1978年：香港沙田馬場開幕。
* 1982年：音樂劇《貓》開始喺紐約百老匯劇院公演，直到2000年9月10號收檔時，做咗7,485場，將近18年。
* 2001年：中國足球代表隊喺主場1-0贏咗阿曼足球代表隊，提早兩輪殺入2002年FIFA世界盃決賽週，係中國首次殺入FIFA世界盃決賽週。
* 2001年：美國同英國攻打阿富汗，阿富汗戰爭爆發。
* 2007年：北京地鐵5號綫通車。
* 2010年：統一阪急百貨同UNIQLO喺臺北市正式開幕。
* 2012年：第34屆委內瑞拉總統選舉，由查韋斯連任。
* 2018年：2018年波斯尼亞大選投票。
* 2018年：2018年喀麥隆總統選舉投票。
* 2018年：第23屆巴西總統選舉首輪投票，由波索拿諾同費南多哈達德進入次輪投票。

## 響呢日出世嘅人

* 前731年：魯桓公，魯國君主，原名姬允（前694年死）
* 前706年：魯莊公，魯國君主，原名姬同（前662年死）
* 1619年：王夫之，大明／大清思想家（1692年死）
* 1661年：李焞，大朝鮮國王（1720年死）
* 1748年：卡爾十三世，瑞典王（1818年死）
* 1885年：尼爾斯·玻爾，丹麥物理學家（1962年死）
* 1888年：亨利華萊士，美國副總統（1965年死）
* 1896年：艾簡達拿，西班牙足球員（1964年死）
* 1900年：海因里希希姆萊，納粹德國黨衛隊首領（1945年死）
* 1906年：占士韋伯，美國太空總署局長（1992年死）
* 1909年：上原謙，日本演員，原名池端清亮（1991年死）
* 1912年：貝勞德，秘魯總統（2002年死）
* 1913年：任美鍔，中國地理學家（2008年死）
* 1918年：西瓜刨，香港演員，原名林根（2001年死）
* 1931年：平木隆三，日本足球員（2009年死）
* 1931年：杜圖，南非急當聖公會大主教，諾貝爾和平獎得主（2021年死）
* 1937年：西西，香港作家同編輯，原名張彥（2022年死）
* 1944年：曾蔭權，香港特別行政區行政長官
* 1947年：安藤宏基，日清食品行政總裁
* 1951年：于楓 (演員)，香港演員（2015年死）
* 1952年：普京，俄羅斯總統
* 1955年：馬友友，美國唐人大提琴演奏家
* 1956年：阿隆比漢，法國足球員同足球教練
* 1959年：高橋貞洋，日本足球員
* 1960年：冰室京介，日本歌手
* 1961年：佐佐木倫子，日本漫畫家
* 1962年：林志華，香港電視監製
* 1965年：渡邊久美子，日本配音員
* 1969年：陳浩民，香港演員同歌手
* 1969年：加藤望，日本足球員
* 1969年：名塚善寬，日本足球員
* 1972年：趙廷訓，南韓經濟學家同國會議員
* 1972年：孫長龍，中國瀋陽球迷協會會長（2015年死）
* 1973年：石田燿子，日本歌手
* 1973年：薩米·許比亞，芬蘭足球員
* 1973年：迪達，巴西足球員
* 1974年：賈靜雯，臺灣演員同主持人
* 1974年：鈴木秀人，日本足球員
* 1975年：岩瀏聰，日本網球員
* 1975年：森岡隆三，日本足球員
* 1976年：基拔圖施華，巴西足球員
* 1978年：藤川康司，日本足球員
* 1978年：劉慧蘊，香港小姐競選冠軍
* 1979年：湯唯，中國演員
* 1980年：陳冠希，香港藝人
* 1981年：鈴木孝明，日本足球員
* 1981年：張磊 (歌手)，中國歌手
* 1982年：迪科爾，英倫足球員
* 1982年：權東勇介，日本足球員
* 1982年：李雲迪，中國／香港鋼琴家，原名李希熙
* 1985年：廖亦崟，臺灣歌手，藝名威廉，組合Lollipop@F成員
* 1985年：馬克 (音樂人)，中國音樂製作人同鋼琴家
* 1986年：櫻井真子，日本配音員
* 1986年：山口和樹，日本足球員
* 1987年：駱文捷，香港新聞從業員
* 1987年：富井英司，日本足球員
* 1988年：陳婉婷 (足球教練)，香港足球教練，外號牛丸
* 1988年：徐步文，澳門KOL
* 1988年：迪亞高哥斯達，巴西足球員
* 1988年：村田和哉，日本足球員
* 1988年：袁帥 (廣州)，澳洲唐人歌手
* 1989年：橫野純貴，日本足球員
* 1990年：天動，南韓歌手
* 1991年：張沛樂，香港模特兒，外號沙律、沙律醬
* 1991年：濱田克大，日本足球員
* 1991年：鄭龍珠，南韓組合Kara成員
* 1991年：張藝興，中國藝人，南韓組合EXO成員，原名張加帥，藝名Lay
* 1992年：秋山貴嗣，日本足球員
* 1992年：Mira (KOL)，香港YouTuber，原名嚴嘉欣
* 1993年：岑尚哲，香港演員、電影編劇同模特兒
* 1993年：譚嘉儀 (模特兒)，香港模特兒
* 1993年：段隆臻，香港模特兒
* 1995年：周嘉洛，香港無綫電視藝員
* 1995年：瀨戶利樹，日本演員
* 1996年：新井直人，日本足球員
* 1996年：Lewis Capaldi，蘇格蘭歌手同詞曲作家
* 1996年：黃雅君，香港鹹濕演員
* 1998年：特倫·阿歷山大-阿諾，英倫足球員
* 1999年：奧斯卡 (香港運動員)，香港三項鐵人運動員

## 響呢日死嘅人

* 前643年：齊桓公，春秋五霸之一
* 336年：聖瑪谷（聖馬爾谷），羅馬天主教教宗
* 951年：耶律阮，大遼皇帝
* 988年：錢俶，吳越王，原名錢弘俶
* 1121年：方臘，北宋明教領袖同農民起事首領
* 1708年：哥賓星，錫克教祖師
* 1849年：愛倫坡，美國作家
* 1891年：軒尼詩 (香港總督)，香港總督、毛厘士總督
* 1961年：岑仲勉，現代史學家
* 1969年：陳寅恪，中國史學家同教育家
* 1983年：George O. Abell，美國天文學家
* 1986年：劉伯承，中華人民共和國元帥
* 1998年：河野六郎，日本語言學者
* 2006年：波利特科夫斯卡婭，俄羅斯記者
* 2007年：阿部典史，日本電單車手
* 2012年：林若，前中共廣東省委書記、省人大常委會前主任
* 2013年：宮下創平，日本政治人
* 2013年：尤塞夫，以色列精神領袖、猶太教拉比
* 2015年：哈利加拉甸，美國籃球員同籃球教練
* 2024年：付林，中國填詞人
* 2024年：汪建民，臺灣藝人

## 節慶、風俗習慣

* 聯合國 世界棉花日
* 聯合國 世界人居日

## 出面網頁

* 10月7日\_历史上的今天，在线查询网 （簡體中文）
* BBC ON THIS DAY | 7，英國廣播公司 （英文）
* On This Day，紐約時報 （英文）